**Z A P I S N I K**

sa 26. sjednice Općinskog vijeća Općine Babina Greda održane dana 10. ožujka 2024. godine u Vijećnici Općine Babina Greda sa početkom u 18:00 sati.

NAZOČNI: Tomo Đaković, Mato Čivić, Jakob Ličanin, Marija Gregorović, Ivan Katušić, Josip Gregorović, Mato Petričević, Ivan Kedačić, Violeta Gregorović, Vedrana Džoić i Dejan Gregić.

Nenazočni: Marko Mrkonjić i Zvonko Petričević.

Osim članova Općinskog vijeća, nazočni su:  
Općinski načelnik – Josip Krnić,  
Pročelnik JUO: Tomislav Kopić – zapisničar,  
Ravnateljica Općinske narodne knjižnice – Ivana Jurić.

Ostali nenazočni:  
Direktor Geotermalnih izvora d.o.o. – Saša Dević,  
Ravnateljica Dječjeg vrtića Regoč – Vlatka Marošević.

Predsjednik Općinskog vijeća otvorio je 26. sjednicu općinskog vijeća, pozdravio nazočne, ustanovio da je na sjednici nazočno 11 vijećnika i da postoji kvorum, a 2 vijećnika nedostaju, i predložio je predložio slijedeći:

**D n e v n i r e d**

1. Usvajanje Zapisnika sa prethodne sjednice Općinskog vijeća,
2. Donošenje Odluke o usvajanju izvješća o radu Geotermalni izvori d.o.o., za 2023. godinu,
3. Donošenje Odluke o usvajanju financijskog izvješća Dječjeg vrtića Regoč za 2023. godinu,
4. Donošenje Odluke radu Općinske narodne knjižnice Babina Greda za 2023. godinu,
5. Donošenje Odluke o suglasnosti za Pravilnik o zaštiti požara Općinske narodne knjižnice Babina Greda,
6. Donošenje Odluke o suglasnosti za Pravilnik o zaštiti osobnih podataka Općinske narodne knjižnice Babina Greda,
7. Donošenje Odluke o suglasnosti za imenovanje službenika za zaštitu osobnih podataka Općinske narodne knjižnice Babina Greda,
8. Donošenje Odluke o odabiru najpovoljnijeg ponuditelja za kupnju poslovnog udjela Općine Babina Greda u trgovačkom društvu GEOTERMALNI IZVORI d.o.o.,
9. Donošenje Odluke o usvajanju pročišćenog teksta Statuta Općine Babina Greda,
10. Donošenje Odluke o izmjeni Odluke o izboru najpovoljnijeg ponuditelja na natječaju za prodaju poljoprivrednog zemljišta u vlasništvu Republike Hrvatske na području Općine Babina Greda od 07.06.2023.,
11. Donošenje Odluke o usvajanju Izvješća o radu Općinskog načelnika za period od 01.07. – 31.12.2023. godine,
12. Donošenje IV. Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode - olujni i orkanski vjetar nastale u srpnju 2023. godine,
13. Donošenje Odluke o usvajanju izvješća o primjeni agrotehničkih mjera i mjera za održavanje poljoprivrednih rudina u 2023. godini,
14. Donošenje Odluke o Izvješću stanja zaštite od požara u 2023. godini,
15. Donošenje Odluke o izvješću odbačenog otpada u 2023. godini.

**Predložen Dnevni red je usvojen sa: 11 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 11 glasova „ZA“, 0 glasova „PROTIV“ i 0 glasova „SUZDRŽANIH“.

Točka 2.

Predsjednik Općinskog vijeća dao je na raspravu prijedlog Odluke o usvajanju izvješća o radu Geotermalni izvori d.o.o., za 2023. godinu.

**Općinski vijećnik Zvonko Petričević je došao na sjednicu u 18:04 sati.**

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o radu Geotermalni izvori d.o.o., za 2023. godinu, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o usvajanju financijskog izvješća Dječjeg vrtića Regoč za 2023. godinu.

Tomislav Kopić: ukratko je objasnio prijedlog izvješća financijskog plana za 2023. godinu, da se isti sastoji od prihoda koji iznosi 275.656,96 eura i rashoda koji iznosi 265.661,26 eura, kao i općeg i posebnog dijela.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju financijskog izvješća Dječjeg vrtića Regoč za 2023. godinu, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke radu Općinske narodne knjižnice Babina Greda za 2023. godinu.

Ivana Jurić: pozdravila je sve nazočne, ukratko objasnila svoje izvješće o radu za 2023. godinu, te napomenula da se knjižnica oporavila od COVID krize i da sada broji dobar broj članova, i da zbog novih zakonskih izmjena od sada svaka knjiga prolazi proces obuhvata i obrade.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke radu Općinske narodne knjižnice Babina Greda za 2023. godinu, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Odluke o suglasnosti za Pravilnik o zaštiti požara Općinske narodne knjižnice Babina Greda.

Ivana Jurić: ukratko je rekla da je ovo temeljni dokument koji je potrebno donijeti, te moli za Suglasnost.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o suglasnosti za Pravilnik o zaštiti požara Općinske narodne knjižnice Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 6.

Predsjednik Općinskog vijeća dao je na raspravu prijedlog Odluke o suglasnosti za Pravilnik o zaštiti osobnih podataka Općinske narodne knjižnice Babina Greda.

Ivana Jurić: rekla da je ovaj Pravilnik neophodan i da ga knjižnica mora imati, te moli za Suglasnost na isti.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o suglasnosti za Pravilnik o zaštiti osobnih podataka Općinske narodne knjižnice Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 7.

Predsjednik Općinskog vijeća dao je na raspravu prijedlog Odluke o suglasnosti za imenovanje službenika za zaštitu osobnih podataka Općinske narodne knjižnice Babina Greda.

Ivana Jurić: obrazložila je Odluku i rekla da je ona taj službenik za zaštitu osobnih podataka u Općinskoj narodnoj knjižnici Babina Greda, i da moli za Suglasnost.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o suglasnosti za imenovanje službenika za zaštitu osobnih podataka Općinske narodne knjižnice Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 8.

Predsjednik Općinskog vijeća dao je na raspravu prijedlog Odluke o odabiru najpovoljnijeg ponuditelja za kupnju poslovnog udjela Općine Babina Greda u trgovačkom društvu GEOTERMALNI IZVORI d.o.o.

Tomislav Kopić: ukratko je obrazložio Odluku, i rekao da se na javni poziv javio samo jedan ponuditelj i to Geo Power d.o.o. Babina Greda koji je ponudio iznos od 900.000,00 eura, polovica ide županiji a polovica općini, nakon donošenja Odluke slijedi potpisivanje ugovora pa tek onda Skupština društva, a isplata u roku od 15 dana od potpisivanja ugovora.

Josip Krnić: pozdravio sve nazočne, i rekao da je Općina Babina Greda do sada uložila u tvrtku Geotermalni izvori d.o.o. oko 250.000,00 eura, zadržavamo udio od 5% u svojem suvlasništvu koje se neće mijenjati prilikom dokapitalizacije društva. Općina i županija nemaju taj novac za ulaganje a riječ je o iznosu oko 100 milijuna eura. Napomenuo je da će novac dobro doći općini za naše projekte koji se trenutno provode i da ih se privede kraju, kao i za kanalizaciju gdje će se općina morati zadužiti ili će se pronaći neki drugi način sufinanciranja, projekt kanalizacije je procijenjen na 18 milijuna eura. Dodao je za kraj da je općina na ovaj način dobila sigurnog ulagača te da općinski proračun će puniti rudna renta, pravo građenja i ostali porezi, a sam proračun će biti uvelike povećan, stoga Vas molim da se donese ova Odluka.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o odabiru najpovoljnijeg ponuditelja za kupnju poslovnog udjela Općine Babina Greda u trgovačkom društvu GEOTERMALNI IZVORI d.o.o., te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 9.

Predsjednik Općinskog vijeća dao je na raspravu prijedlog Odluke o usvajanju pročišćenog teksta Statuta Općine Babina Greda.

Mato Čivić: pozdravio je sve nazočne, ukratko je rekao da se sjednica Odbora za Statut, Poslovnik i upravno-pravne poslove održala prije sjednice vijeća, gdje je donesen zaključak da da se usvaja pročišćeni tekst Statuta i kao takav daje se prijedlog ovom vijeću da ga usvoji zbog već 3 izmjene i dopune koje je imao ovaj Statut.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje Odluke o usvajanju pročišćenog teksta Statuta Općine Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 10.

Predsjednik Općinskog vijeća dao je na raspravu prijedlog Odluke o izmjeni Odluke o izboru najpovoljnijeg ponuditelja na natječaju za prodaju poljoprivrednog zemljišta u vlasništvu Republike Hrvatske na području Općine Babina Greda od 07.06.2023.

Tomislav Kopić: ukratko je objasnio prijedlog izmjene Odluke da se prethodni najpovoljniji ponuditelj povukao tj. odustao i da je sljedeći najpovoljniji ponuditelj Agro Gardun d.o.o.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni Odluke o izboru najpovoljnijeg ponuditelja na natječaju za prodaju poljoprivrednog zemljišta u vlasništvu Republike Hrvatske na području Općine Babina Greda od 07.06.2023., te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 11.

Predsjednik Općinskog vijeća dao je na raspravu prijedlog Odluke o usvajanju Izvješća o radu Općinskog načelnika za period od 01.07. – 31.12.2023. godine.

Vedrana Džoić: rekla je u sklopu pripreme projekata da općina zna i da ima na korištenje RA VSŽ besplatno, i ukazala je u izvješću se navodi tvrtka Elaborat d.o.o. koji odrađuje pripremu projekata za općinu te isto naplaćuje, za kraj je zamolila za racionalno korištenje općinskih sredstava.

Josip Krnić: ukratko je rekao da općina radi samo ono što znamo da će proći, prije je općina imala situaciju da nismo prošli na projektu jer je nedostajao papir u prijavi, a promjene su u agenciji vidljive i idu na bolje, i za kraj je dodao da RA VSŽ treba više koristiti i s time se slaže, te napomenuo da je općina upravo prošle godine zajedno sudjelovala u prijavi na prekograničnom projektu.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća o radu Općinskog načelnika za period od 01.07. – 31.12.2023. godine, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 1 glas „SUZDRŽAN“.

Točka 12.

Predsjednik Općinskog vijeća dao je na raspravu prijedlog IV. Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode - olujni i orkanski vjetar nastale u srpnju 2023. godine.

Tomislav Kopić: rekao da je ovo zadnja Odluka odnosno IV., i da su sva sredstva koja je do sada županija prebacila na račun općine isplaćena tvrtkama koje su izdavale građevinski materijal.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje IV. Odluke o kriterijima za dodjelu sredstava pomoći za ublažavanje i uklanjanje posljedica prirodne nepogode - olujni i orkanski vjetar nastale u srpnju 2023. godine, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 13.

Predsjednik Općinskog vijeća dao je na raspravu prijedlog Odluke o usvajanju izvješća o primjeni agrotehničkih mjera i mjera za održavanje poljoprivrednih rudina u 2023. godini.

Tomislav Kopić: ukratko je objasnio Odluku, te rekao da je ovo redovno godišnje izvješće koje je potrebno donijeti, te isto dostaviti Ministarstvu poljoprivrede.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o primjeni agrotehničkih mjera i mjera za održavanje poljoprivrednih rudina u 2023. godini, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 14.

Predsjednik Općinskog vijeća dao je na raspravu prijedlog Odluke o Izvješću stanja zaštite od požara u 2023. godini.

Tomislav Kopić: ukratko je objasnio Odluku i rekao da u suradnji s DVD-om Babina Greda koji je dostavio broj svojih intervencija i opis istih, te s iznosom koji je općina prebacila DVD-u za redovan rad u 2023. godini, izrađeno je ovo izvješće koje je potrebno usvojiti.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o Izvješću stanja zaštite od požara u 2023. godini, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 15.

Predsjednik Općinskog vijeća dao je na raspravu prijedlog Odluke o izvješću odbačenog otpada u 2023. godini.

Tomislav Kopić: ukratko je objasnio Odluku, te rekao da izvješće nikada nije bilo manje s 1. lokacijom odbačenog otpada, možda je rezultat toga da se ljudi mijenjaju na bolje.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvješću odbačenog otpada u 2023. godini, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica je završena u 18:31 sati.

Zapisničar: Predsjednik Općinskog vijeća:

Tomislav Kopić Tomo Đaković